ai4bharat/Pralekha huggingface dataset:
गृह मंत्रालय
भारतीय वैद्यकीय परिषदेचे प्रतिनिधी आणि डॉक्टरांशी केंद्रीय गृहमंत्र्यांची चर्चा; कोविड-19 शी लढा देतांना त्यांना पूर्ण सुरक्षा देण्याचे आश्वासन
आरोग्य कर्मचाऱ्यांवर होणारे हल्ले निषेधार्ह; त्यांची सुरक्षा आणि कल्याणासाठीच्या प्रयत्नांत सरकार कोणतीही कसूर करणार नाही : अमित शाह
नवी दिल्ली, 22 एप्रिल 2020
केंद्रीय गृहमंत्री अमित शाह आणि केंद्रीय आरोग्यमंत्री डॉ हर्षवर्धन यांनी आज भारतीय वैद्यकीय परिषदेचे , वरिष्ठ प्रतिनिधी आणि डॉक्टरांशी व्हिडीओ कॉन्फरन्सिंग च्या माध्यमातून चर्चा केली.
कोविड-19 सोबत सुरु असलेल्या देशव्यापी लढ्यात डॉक्टरांच्या महत्वाच्या योगदानाचे गृहमंत्र्यांनी कौतुक केले आणि डॉक्टर्स यापुढेही कोविड विरुद्धचा आपला आजवरचा लढा असाच पुढेही सुरु ठेवतील, अशा विश्वास व्यक्त केला. ह्या भयंकर आजारापासून जनतेला सुरक्षित ठेवण्यासाठी संपूर्ण वैद्यकीय कर्मचारी जो त्याग करत आहेत, त्याबद्दल शाह यांनी त्यांना वंदन केले.
डॉक्टर आणि इतर वैद्यकीय कर्मचाऱ्यांवर या काळात होणाऱ्या हल्ल्यांचा त्यांनी तीव्र शब्दांत निषेध केला. या संपूर्ण प्रकाराकडे आणि डॉक्टरांच्या समस्यांकडे पंतप्रधान स्वतः लक्ष देत आहेत, असेही त्यांनी सांगितले. भविष्यात अशी एकही घटना घडू नये यासाठी आवश्यक ती सर्व काळजी घेतली जात आहे, अशी माहिती त्यांनी दिली. मात्र, अशा घटनांचा प्रतीकात्मक निषेध करण्यासाठी देखील सध्या डॉक्टरांनी कोणतेही आंदोलन करु नये, सध्याच्या परिस्थितीत, ते देश किंवा वैश्विक हिताचे ठरणार नाही, अशी विनंती शाह यांनी केली.
या घटनांची केंद्र सरकारतर्फे उच्चस्तरावरुन तातडीने घेण्यात आलेली दखल आणि गृहमंत्र्यांनी दिलेली ग्वाही लक्षात घेऊन, भारतीय वैद्यकीय परिषदेने आपले प्रस्तावित आंदोलन मागे घेतले आहे.तसेच, कोविड-19 विरुध्च्या लढ्यातले कार्य पुढेही सुरूच ठेवण्याचे आश्वासन त्यांनी दिले.
यावेळी केंद्रीय आरोग्य मंत्र्यांसह नीती आयोगाचे प्रतिनिधी देखील उपस्थित होते.
B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
मध्य प्रदेशाच्या काही भागात अतिवृष्टी आणि पुरामुळे बाधित झालेल्यांना मदत करण्यासाठी केंद्र सरकार मध्य प्रदेश सरकारसोबत समन्वयाने काम करीत आहे : पंतप्रधान
नवी दिल्ली, 4 ऑगस्ट 2021
पंतप्रधान नरेंद्र मोदी यांनी सांगितले की मध्य प्रदेशाच्या काही भागात अतिवृष्टी आणि पुरामुळे बाधित झालेल्यांना मदत करण्यासाठी केंद्र सरकार मध्य प्रदेशच्या राज्य सरकारसोबत समन्वयाने काम करीत आहे. पंतप्रधानांनी मध्य प्रदेशचे मुख्यमंत्री शिवराज सिंह चौहान यांच्याशी या संदर्भात संवाद साधला असून राज्यातील परिस्थितीचा आढावा घेतला आहे.
पंतप्रधान त्यांच्या ट्वीट संदेशात म्हणाले;
“केंद्र सरकार मध्य प्रदेशाच्या काही भागात अतिवृष्टी आणि पुरामुळे बाधित झालेल्यांना मदत करण्यासाठी राज्य सरकारसोबत समन्वयाने काम करीत आहे. मी मध्य प्रदेशचे मुख्यमंत्री शिवराज सिंह चौहान यांच्याशी बोलून राज्यातील परिस्थितीचा आढावा घेतला आहे. त्या भागातील प्रत्येकाच्या सुरक्षिततेसाठी आणि स्वास्थ्यासाठी मी प्रार्थना करत आहे.”S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
राष्ट्रपती 6 आणि 7 मार्चला मध्य प्रदेशला भेट देणार
नवी दिल्ली, 5 मार्च 2021
राष्ट्रपती राम नाथ कोविंद 6 आणि 7 मार्च 2021 रोजी मध्य प्रदेशला भेट देणार आहेत .
6 मार्च 2021 रोजी राष्ट्रपती जबलपूर येथे अखिल भारतीय राज्य न्यायिक अकादमी संचालकांच्या बैठकीचे उद्घाटन करतील.
7 मार्च रोजी दमोह जिल्ह्यातील सिंगरामपूर गावात मध्य प्रदेश सरकारच्या आदिवासी कल्याण विभाग द्वारा आयोजित जनजातीय संमेलनाला उपस्थित राहतील.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
पंतप्रधान कार्यालय
ईद -उल -अजा निमित्त पंतप्रधानांच्या देशवासियांना शुभेच्छा
नवी दिल्ली, 12 जुलै 2019
पंतप्रधान नरेंद्र मोदी यांनी ईद -उल -अजानिमित्त देशवासियांना शुभेच्छा दिल्या आहेत.
पंतप्रधान म्हणाले, " ईद -उल -अजानिमित्त माझ्या शुभेच्छा. आपल्या समाजात शांतता आणि आनंदाची भावना अधिक वृद्धिंगत होईल अशी मी आशा करतो. ईद मुबारक ! "
S.Tupe/S.Kane/P.Kor
(Visitor Counter : 50
पंतप्रधान कार्यालय
पंतप्रधान नागरी सेवेतील अधिकाऱ्यांना 21 एप्रिल रोजी करणार मार्गदर्शन
राष्ट्र उभारणीसाठी प्रोत्साहनपर पंतप्रधानांचा कार्यक्रम;नागरी सेवा दिनाचे औचित्य साधून देशभरातील नागरी सेवकांना प्रेरित करण्यासाठी हा कार्यक्रम एक योग्य व्यासपीठ म्हणून करणार काम
पंतप्रधानांच्या हस्ते सार्वजनिक प्रशासनातील उत्कृष्टतेसाठी ‘पंतप्रधान पुरस्कार’ करणार प्रदान
नवी दिल्ली, 18 एप्रिल 2023
राष्ट्रीय नागरी सेवा दिनानिमित्त, पंतप्रधान नरेंद्र मोदी 21 एप्रिल 2023 रोजी सकाळी 11 वाजता नवी दिल्लीतील विज्ञान भवन, येथे नागरी सेवा अधिकाऱ्यांना मार्गदर्शन करणार आहेत.
राष्ट्र उभारणीसाठी नागरी सेवेतील अधिकारी देत असलेल्या योगदानाचे पंतप्रधानांनी नेहमीच कौतुक केले आहे. तसेच त्यांना आणखी कठोर परिश्रम करण्यासाठी प्रोत्साहनही दिले आहे. देशभरातील नागरी सेवकांना प्रेरित करण्यासाठी हा कार्यक्रम एक योग्य व्यासपीठ म्हणून काम करेल.विशेषत: अमृत कालच्या या महत्त्वपूर्ण टप्प्यात, जेणेकरून ते त्याच उत्साहाने ते देशाची सेवा करीत राहतील.या कार्यक्रमात पंतप्रधान नरेंद्र मोदी यांच्या हस्ते सार्वजनिक प्रशासनातील उत्कृष्टतेसाठी पंतप्रधान पुरस्कार प्रदान करण्यात येतील.
सामान्य नागरिकांच्या कल्याणासाठी केंद्र आणि राज्य सरकारच्या जिल्हा आणि संघटनांनी केलेल्या असामान्य आणि नाविन्यपूर्ण कार्याची ओळख व्हावी, या उद्देशाने हे पुरस्कार देण्यात येणार आहेत.
यावेळी चिन्हीत करण्यात आलेल्या चार महत्वपूर्ण आणि प्राधान्य असलेल्या कार्यक्रमांमध्ये केलेल्या अनुकरणीय कार्यांना पुरस्कार दिले जातील: हर घर जल योजनेच्या माध्यमातून स्वच्छ जलला प्रोत्साहन देणे; आरोग्य आणि कल्याण केंद्रांद्वारे आरोग्यदायी भारताचा प्रचार करणे; समग्र शिक्षणाद्वारे समतापूर्ण आणि सर्वसमावेशक वर्गातील वातावरणासह दर्जेदार शिक्षणाला प्रोत्साहन देणे; आकांक्षी जिल्हा कार्यक्रमाद्वारे सर्वांगीण विकास - संपृक्तता दृष्टिकोनावर विशेष लक्ष केंद्रित करून सर्वांगीण प्रगती. अशा चार चिन्हीत केलेल्या कार्यक्रमांसाठी आठ पुरस्कार दिले जाणार आहेत. तसेच सात पुरस्कार नवकल्पनांसाठी देण्यात येणार आहेत.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह आणि शहरी व्यवहार मंत्रालय
नया रायपूर स्मार्ट सिटीच्या एकीकृत नियंत्रण केंद्राचे पंतप्रधानांच्या हस्ते उद्घाटन
नवी दिल्ली, 14 जून 2018
पंतप्रधान नरेंद्र मोदी यांनी आज नया रायपूर स्मार्ट सिटीच्या एकीकृत नियंत्रण केंद्राचे उद्घाटन केले. केंद्रीय गृहनिर्माण आणि नागरी व्यवहार राज्यमंत्री हरदीप पुरी, छत्तीसगडचे मुख्यमंत्री डॉ. रमणसिंह यावेळी उपस्थित होते. नया रायपूरचे एकीकृत नियंत्रण केंद्र हे देशातले कार्यान्वित होणारे दहावे स्मार्ट सिटी केंद्र ठरले आहे. अहमदाबाद, वडोदरा, सुरत, पुणे, नागपूर, राजकोट, विशाखापट्टणम्, भोपाळ आणि काकीनाडा या नऊ शहरातील एकीकृत नियंत्रण केंद्रे याआधीच कार्यान्वित झाली आहेत.
स्मार्ट सिटी अभियानाअंतर्गत निवड झालेले नया रायपूर ही छत्तीसगडमधील तिसरी स्मार्ट सिटी आहे. नया रायपूर ही देशातली पहिली स्मार्ट ग्रीनफिल्ड सिटीही आहे. देशातली डिजिटली ॲसेसेबल पहिली स्मार्ट सिटी ठरण्याचा मानही नया रायपूरकडे जात आहे. नया रायपूर माहिती तंत्रज्ञान, वित्त, व्यापार, वैद्यकीय, शिक्षण यासारख्या क्षेत्रात सेवा पुरवणारे केंद्र ठरावे अशा दिशेने काम सुरु आहे.
नया रायपूरच्या एकीकृत नियंत्रण केंद्राच्या उद्घाटनामुळे विविध यंत्रणा एकीकृत करुन सार्वजनिक सेवा आणखी उत्तम करण्याबरोबरच सुरक्षितताही वाढवण्यासाठी त्याचा उपयोग होणार आहे.
नागरिकांना सेवा पुरवण्यासाठी एक खिडकी, शहर प्रशासनात उत्तरदायित्व आणणे यासह इतर उपाय योजनांचा यात समावेश आहे.
N.Sapre/N.Chitale/P.Malandkar
(Visitor Counter : 76
विज्ञान आणि तंत्रज्ञान मंत्रालय
नवी दिल्ली येथे ‘एक आरोग्य भारत संमेलनाचे’ उद्घाटन
(नवी दिल्ली, 18 फेब्रुवारी 2019
नवी दिल्ली येथे आज ‘एक आरोग्य भारत संमेलनाचे’ उद्घाटन विज्ञान आणि तंत्रज्ञान मंत्री हर्ष वर्धन यांच्या हस्ते झाले. ‘एक आरोग्य’ चा अर्थ मनुष्य आणि प्राणी दोघांच्या आरोग्याशी संबंधित आहे, असे त्यांनी सांगितले.
पर्यावरणाचा विचार करता जागतिक आरोग्य आणि उपजीविका सुरक्षा यांच्या संतुलनासाठी प्रयत्नांची आवश्यकता त्यांनी व्यक्त केली.
पशुजन्य आजार सार्वजनिक आरोग्यासाठी मोठा धोका ठरू शकतील, अशा भौगोलिक क्षेत्रात भारत मोडतो.
आरोग्यासंदर्भात मानव, पशू आणि पर्यावरणजन्य आव्हानांचा सामना करण्याच्या उपायांवर चर्चा करण्यासाठी या संमेलनाचे आयोजन करण्यात आले आहे.
N.Sapre/S.Kakade/P.Kor
पंतप्रधान कार्यालय
प्रसिद्ध कथकली नर्तक गुरु चेमनचेरी कुन्हीरामण नायर यांच्या निधनाबद्दल पंतप्रधानांकडून शोक व्यक्त
नवी दिल्ली, 15 मार्च 2021
पंतप्रधान नरेंद्र मोदी यांनी प्रसिद्ध कथकली नर्तक गुरु चेमनचेरी कुन्हीरामण नायर यांच्या निधनाबद्दल शोक व्यक्त केला आहे.
ट्वीटमध्ये पंतप्रधान म्हणाले, "कथकली नर्तक गुरु चेमनचेरी कुन्हीरामण नायर यांच्या निधनाने दु: ख झाले आहे. भारतीय संस्कृती आणि अध्यात्मप्रति त्यांचा उत्कटपणा महान होता. त्यांनी आपल्या शास्त्रीय नृत्यकलेत उदयोन्मुख प्रतिभावान कलाकारांना मार्गदर्शन करण्यासाठी उल्लेखनीय प्रयत्न केले. त्यांचे कुटुंबीय आणि प्रशंसक यांच्या दुःखात सहभागी आहे. ओम शांती."M.Iyengar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
आकाशवाणीने #एअरनेक्स्ट हा नवा उपक्रम सुरु केला
स्वातंत्र्याचा अमृतमहोत्सव साजरा करण्यासाठी तरुणांनी, तरुणांसाठी चालविलेला तरुणांचा कार्यक्रम
नवी दिल्ली, 29 नोव्हेंबर 2021
एका अभूतपूर्व उपक्रमाची सुरुवात करत आकाशवाणीने 28 नोव्हेंबर 2021 पासून युवा भारताचे प्रतिनिधित्व करणाऱ्या गायकांसाठी आपल्या स्टुडीओची दारे उघडली आहेत. येत्या 52 आठवड्यांच्या कालावधीत सर्व राज्ये आणि केंद्रशासित प्रदेशांमध्ये कार्यरत असलेली आकाशवाणीची सर्व केंद्रे स्थानिक महाविद्यालये तसेच विद्यापीठांमध्ये शिकणाऱ्या युवकांना आकाशवाणीच्या कार्यक्रमांमध्ये भाग घेण्याची आणि युवककेन्द्री कार्यक्रमांविषयी चर्चा करून असे कार्यक्रम सुरु करण्याच्य दिशेने मदत करण्याची संधी देणार आहे. या कार्यक्रमांद्वारे स्वातंत्र्यप्राप्तीनंतर गेल्या 75 वर्षांच्या काळात आपल्या देशाने केलेल्या यशस्वी कामगिरीबद्दल तसेच त्यांना विविध क्षेत्रांमध्ये यश मिळविण्यासाठी काय करता येईल याबद्दल चर्चा करण्यासाठी या विद्यार्थ्यांना प्रोत्साहन दिले जाईल. या उपक्रमाच्या माध्यमातून युवावर्ग त्यांच्या मोठ्या स्वप्नांना पंख देऊ शकेल आणि भारताचे भविष्य घडवू शकेल.
देशाच्या काना-कोपऱ्यातील भागातून सुमारे एक हजार शैक्षणिक संस्थांमधील जवळजवळ 20,000 विद्यार्थी आकाशवाणीच्या 167 केंद्रांच्या माध्यमातून या उपक्रमात सहभागी होतील.
रेडीओवरून पूर्वी कधीही न ऐकले गेलेले हे आवाज आहेत आणि स्वातंत्र्याच्या अमृत महोत्सवानिमित्त आयोजित कार्यक्रमांचा भाग म्हणून सुरु होत असलेल्या आणि #एअरनेक्स्ट हे शीर्षक असलेल्या नव्या कार्यक्रमाच्या माध्यमातून ते पहिल्यांदाच आकाशवाणीवरून श्रोत्यांना ऐकवले जाणार आहेत.
देशभरातील शेकडो शैक्षणिक संस्था आणि हजारो विद्यार्थ्यांना सहभागी करून घेणारा हा आकाशवाणीचा सर्वात मोठा एक संकल्पनाधारित कार्यक्रम असेल. #एअरनेक्स्ट हा हुशार विद्यार्थ्यांच्या शोधासाठी सुरु होत असलेला कार्यक्रम सर्व प्रमुख भारतीय भाषा आणि बोली भाषांमध्ये प्रसारित केला जाईल.G.Chippalkatti/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
राष्ट्रपती कार्यालय
चार देशांच्या राजदूतांनी राष्ट्रपतींना परिचय - पत्र सादर केली
नवी दिल्ली, 26 ऑक्टोबर 2021
राष्ट्रपती राम नाथ कोविंद यांनी आज  राष्ट्रपती भवनात अशोक हॉल इथे झालेल्या समारंभात ग्रँड डची ऑफ लक्झेमबर्ग, स्लोव्हेनिया प्रजासत्ताक, इस्रायल आणि इजिप्तच्या राजदूतांकडून परिचय पत्रे स्वीकारली. कोविड-19 महामारीनंतर प्रत्यक्ष स्वरुपात आयोजित केलेला हा पहिलाच कार्यक्रम होता. पुढील राजदूत/उच्चायुक्तांनी परिचय - पत्र सादर केली -
1. महामहीम पेगी फ्रँटझेन, ग्रँड डची ऑफ लक्झेंबर्गच्या राजदूत.
2. महामहीम मातेजा वोदेब घोष, स्लोव्हेनिया प्रजासत्ताकचे राजदूत
3. महामहीम नाओर गिलॉन, इस्रायलचे राजदूत
4. महामहीम वायेल मोहम्मद अवद हमीद , इजिप्तचे राजदूत
परिचय पत्र सादर केल्यानंतर राष्ट्रपतींनी चारही राजदूतांशी स्वतंत्रपणे संवाद साधला. राष्ट्रपतींनी राजदूतांचे त्यांच्या नियुक्तीबद्दल अभिनंदन केले आणि त्यांना द्विपक्षीय संबंध अधिक दृढ करण्यात यश मिळो आणि त्यांच्या कल्याणासाठी आणि लोकांच्या प्रगतीसाठी आणि समृद्धीसाठी शुभेच्छा दिल्या. या संवादादरम्यान, राष्ट्रपतींनी भारताचे विविध देशांसोबत घनिष्ठ आणि बहुआयामी संबंध अधोरेखित केले.
राजदूतांमार्फत राष्ट्रपतींनी त्यांच्या राष्ट्रप्रमुखांना वैयक्तिक शुभेच्छाही दिल्या. कार्यक्रमाला उपस्थित असलेल्या राजदूतांनी भारतासोबत संबंध दृढ करण्यासाठी एकत्रितपणे काम करण्याच्या वचनबद्धतेचा पुनरुच्चार केला.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
सांस्कृतिक मंत्रालय
स्वातंत्र्यलढ्यातले शहीद चंद्रशेखर आझाद यांच्यावरील 'आझाद की शौर्य गाथा' प्रदर्शनाचे केंद्रीय मंत्री अर्जुन राम मेघवाल यांच्या हस्ते उद्घाटन
'आझादी का अमृत महोत्सव' च्या माध्यमातून नवीन पिढीला स्वातंत्र्यलढा आणि त्यातील हुतात्म्यांविषयी माहिती मिळेल : मेघवाल
नवी दिल्ली, 24 जुलै 2021
केंद्रीय सांस्कृतिक आणि संसदीय कार्य राज्यमंत्री अर्जुन राम मेघवाल यांनी नवी दिल्लीतील इंदिरा गांधी राष्ट्रीय कला केंद्रात  “आझादी का अमृत महोत्सव” चा भाग म्हणून अमर शहीद चंद्रशेखर आझाद यांच्या जीवनावर आधारित “आझाद की शौर्य गाथा” प्रदर्शनाचे काल उद्घाटन केले. आयजीएनसीएतर्फे साजरा होत असलेल्या तीन दिवसीय ‘कलाकोष प्रतिष्ठान दिवस’ सोहळ्याच्या दुसऱ्या दिवशी काल पुस्तके व माहितीपटही प्रसिद्ध करण्यात आले. कार्यक्रमाच्या अध्यक्षस्थानी आयजीएनसीए ट्रस्टचे अध्यक्ष राम बहादुर राय होते. यावेळी संपूर्णानंद संस्कृत विद्यापीठाचे कुलगुरू प्रा.हरे राम त्रिपाठी; आयजीएनसीएचे सदस्य सचिव डॉ. सच्चिदानंद जोशी; कलाकोष विभागाच्या अध्यक्ष डॉ. सुषमा जटू व इतर पाहुणे उपस्थित होते.
संस्कृती राज्यमंत्री याप्रसंगी म्हणाले की, “आझादी का अमृत महोत्सव” च्या माध्यमातून देशातील युवा पिढीला स्वातंत्र्यलढ्यात किती लोक शहीद झाले हे कळेल. स्वातंत्र्यलढ्यात दुर्बल घटकातील मोठ्या संख्येने शहीद झाले होते ,ज्याचा उल्लेख इतिहासात कधीही करण्यात आला नाही असे ते म्हणाले .
राम बहादुर राय आपल्या भाषणात म्हणाले की, 1947 मध्ये भारत स्वतंत्र झाला असला तरी 1857 मध्ये स्वातंत्र्यलढ्यावर महत्त्वपूर्ण भर देण्यात आला होता. म्हणूनच ही दोन्ही वर्षे आणि त्या दरम्यानचा काळ अतिशय महत्वाचा आहे.
डॉ. सच्चिदानंद जोशी यांनी आपल्या स्वागतपर भाषणात सांगितले की, सांस्कृतिक मंत्रालयाच्या वतीने '' आझादी का अमृत महोत्सव '' साजरा करण्यासाठी विविध कार्यक्रम आयोजित केले जात आहेत आणि या मालिकेचा एक भाग म्हणून 'आझाद की शौर्यगाथा' हा कार्यक्रम आयोजित करण्यात आला आहे.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
आरोग्य आणि कुटुंब कल्याण मंत्रालय
कोविड-19 संदर्भात अद्ययावत माहिती
नवी दिल्ली, 5 एप्रिल 2023
देशव्यापी लसीकरण मोहिमेअंतर्गत, आतापर्यंत लसीच्या एकूण 220.66 कोटी मात्रा  देण्यात आल्या आहेत.
गेल्या 24 तासात लसीच्या 1,979 मात्रा देण्यात आल्या.
भारतात सध्या 23,091 रुग्ण उपचाराधीन आहेत.
उपचाराधीन रुग्णांचे प्रमाण 0.05% आहे
कोरोनामुक्तीचा दर सध्या 98.76% आहे
गेल्या 24 तासात 2,508 रुग्ण बरे झाल्यामुळे कोरोनामुक्त झालेल्यांची एकूण संख्या 4,41,79,712 वर पोहोचली आहे.
गेल्या 24 तासात 4,435 नव्या रुग्णांची नोंद झाली
दैनंदिन पॉझिटिव्हिटी दर  इतका आहे
साप्ताहिक पॉझिटिव्हिटी दर  इतका आहे
कोविड निदानासाठी आतापर्यंत एकूण 92.21 कोटी चाचण्या घेण्यात आल्या ; गेल्या 24 तासात 1,31,086 चाचण्या करण्यात आल्या.Jaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांनी झेंडा दाखवून एनएचआयडीसीएलने खरेदी केलेल्या मुलभूत सेवा पुरविणाऱ्या रुग्णवाहिकांच्या कार्याची सुरुवात केली
नवी दिल्ली, 7 एप्रिल 2021
केंद्रीय रस्ते वाहतूक आणि महामार्ग तसेच सूक्ष्म,लघु आणि मध्यम उद्योग मंत्री नितीन गडकरी तसेच केंद्रीय रस्ते वाहतूक आणि महामार्ग राज्यमंत्री जनरल  व्ही.के.सिंग यांनी आज सकाळी नवी दिल्ली येथे झेंडा दाखवून अंदमान-निकोबार द्वीपसमूह, अरुणाचल प्रदेश, जम्मू-काश्मीर, लडाख, मणिपूर, मेघालय, मिझोरम, नागालँड, सिक्कीम, त्रिपुरा आणि उत्तराखंड या राज्ये आणि केंद्रशासित प्रदेशांमध्ये प्राथमिक स्वरुपाची आरोग्य सेवा पुरविणाऱ्या 90 मुलभूत सेवा रुग्णवाहिका कार्यान्वित केल्या.
- रस्ते अपघात आकडेवारीनुसार, देशात रोज रस्ते अपघातात मृत्यूमुखी पडणाऱ्या 415 व्यक्तींना अपघात झाल्यानंतर लगेचच्या सुवर्णक्षण कालावधीत तातडीची आणि मुलभूत वैद्यकीय मदत मिळाली तर त्यापैकी 40% व्यक्तींचा जीव वाचू शकतो.
- मुलभूत जीवनरक्षक प्रणाली असलेल्या रुग्णवाहिका गंभीररित्या जखमी व्यक्तीची तब्येत स्थिर करण्यात अत्यंत महत्त्वाची भूमिका बजावतात
तक्ता
|
|
S.N.
|
|
Particulars
|
|
Details
|
|
1
|
|
Initiative By
|
|
NHIDCL
|
|
2
|
|
Ambulances manufactured by
|
|
M/s. TATA Motors
|
|
3
|
|
No. of Ambulances procured by NHIDCL
|
|
90
|
|
4
|
|
Cost of 01 Ambulance
|
|
Rs. 20.70 lakhs + GST
|
|
5
|
|
Total cost of 90 ambulances
|
|
Rs. 18.63 Crores + GST
|
|
6
|
|
Ambulances handed over to State Governments and UT administrations:
|
|
Andaman-Nicobar Island, Arunachal Pradesh, Assam, J&K, Ladakh, Manipur, Meghalaya, Mizoram, Nagaland, Sikkim, Tripura, and UttarakhandAssam not covered due to elections
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारतात आतापर्यंत एकूण 140 कोटी 31 लाख मात्रा देण्यात आल्या आहेतभारतातील उपचाराधीन रुग्णांची संख्या 77,516
उपचाराधीन रुग्णांची संख्या एकूण रुग्णसंख्येच्या 1% पेक्षा कमी आहे, सध्या त्याचे प्रमाण 0.22%आहे, मार्च 2020 पासून सर्वात कमी
सध्या रुग्ण बरे होण्याचा दर 98.40%; मार्च 2020 पासून सर्वात अधिक
गेल्या 24 तासात 7,051 रुग्ण बरे झाले, एकूण बरे झालेल्या रुग्णांची संख्या वाढून 3,42,15,977
गेल्या 24 तासात देशभरात 6,650 नवीन रुग्णांची नोंद
दैनंदिन पॉझिटिव्हिटी दर  गेले 81 दिवस 2% पेक्षा कमी
साप्ताहिक पॉझिटिव्हिटी दर  गेले 40 दिवस 1% पेक्षा कमी
आतापर्यंत एकूण 66.98 कोटी चाचण्या करण्यात आल्या
राज्यनिहाय ओमायक्रॉन बाधित रुग्णांची संख्या
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
88
|
|
42
|
|
2
|
|
Delhi
|
|
67
|
|
23
|
|
3
|
|
Telangana
|
|
38
|
|
0
|
|
4
|
|
Tamil Nadu
|
|
34
|
|
0
|
|
5
|
|
Karnataka
|
|
31
|
|
15
|
|
6
|
|
Gujarat
|
|
30
|
|
5
|
|
7
|
|
Kerala
|
|
27
|
|
0
|
|
8
|
|
Rajasthan
|
|
22
|
|
19
|
|
9
|
|
Haryana
|
|
4
|
|
2
|
|
10
|
|
Odisha
|
|
4
|
|
0
|
|
11
|
|
Jammu and Kashmir
|
|
3
|
|
3
|
|
12
|
|
West Bengal
|
|
3
|
|
1
|
|
13
|
|
Andhra Pradesh
|
|
2
|
|
1
|
|
14
|
|
Uttar Pradesh
|
|
2
|
|
2
|
|
15
|
|
Chandigarh
|
|
1
|
|
0
|
|
16
|
|
Ladakh
|
|
1
|
|
1
|
|
17
|
|
Uttarakhand
|
|
1
|
|
0
|
||
|
Total
|
|
358
|
|
114
पर्यटन मंत्रालय
भारताला अखंड वर्षभरासाठीचे पर्यटन स्थळ बनवून भारतीय अर्थव्यवस्थेतील पर्यटन क्षेत्राचे योगदान वाढवणारा राष्ट्रीय पर्यटन धोरणाचा मसुदा
नवी दिल्ली, 31 जुलै 2023
पर्यटन मंत्रालयाने केंद्रीय मंत्रालये, राज्य सरकारे/केंद्रशासित प्रदेश प्रशासन आणि उद्योग भागधारक यांच्या शिफारसी आणि सल्ला विचारात घेऊन राष्ट्रीय पर्यटन धोरणाचा मसुदा तयार केला आहे. या धोरणाची प्रमुख धोरणात्मक उद्दिष्टे अशी आहेत :
- भारतामध्ये पर्यटकांना वास्तव्य करण्यासाठी आणि खर्च करण्यासाठी देशाला संपूर्ण वर्षभरासाठीचे पर्यटन स्थळ बनवून भारतीय अर्थव्यवस्थेतील पर्यटन क्षेत्राचे योगदान वाढवणे.
- पर्यटन क्षेत्रात रोजगार आणि उद्योजकतेच्या संधी निर्माण करणे आणि कुशल मनुष्यबळाचा पुरवठा सुनिश्चित करणे.
- पर्यटन क्षेत्राची स्पर्धात्मकता वाढवून खाजगी गुंतवणूक आकर्षित करणे.
- देशाच्या सांस्कृतिक आणि नैसर्गिक संसाधनांचे जतन आणि संवर्धन करणे.
- देशातील पर्यटन क्षेत्राच्या शाश्वत, उत्तरदायी आणि सर्वसमावेशक विकासासाठी प्रयत्न करणे.
भारत सरकारच्या पर्यटन मंत्रालयाने संपूर्ण भारतातील वारसा/नैसर्गिक/पर्यटन स्थळांवर पर्यटन सुविधांचा विकास करण्यासाठी त्यांना नियोजनबद्ध आणि टप्प्याटप्प्याने पर्यटकांसाठी अनुकूल बनवण्याच्या उद्देशाने "वारसा सांभाळा : आपला वारसा, आपली ओळख" हा प्रकल्प राबवला आहे. या प्रकल्पाच्या माध्यमातून सार्वजनिक क्षेत्र, खाजगी क्षेत्र, धर्मादाय संस्था, व्यक्ती आणि इतर भागधारकांना 'स्मारक मित्र" बनण्यासाठी प्रोत्साहित करणे आणि त्यांनी या स्मारक स्थळांवर सामाजिक उत्तरदायित्व आणि इतर निधी अंतर्गत शाश्वत गुंतवणूक प्रारूपाच्या दृष्टीने त्यांच्या आवडीनुसार आणि व्यवहार्यतेनुसार, मूलभूत आणि प्रगत पर्यटन सुविधांचा विकास करण्याची आणि सुधारणा करण्याची जबाबदारी स्वीकारण्यासाठी प्रयत्न करणे हा प्रकल्पाचा उद्देश आहे.
स्वदेश दर्शन 2.0 ची मार्गदर्शक तत्त्वे राज्यांना खाजगी-क्षेत्र आणि सार्वजनिक-खाजगी भागीदारींच्या संधींसाठी चालना देतात. तर PRASHAD योजना केवळ प्रकल्पांतर्गत निर्माण केलेल्या अथवा निर्माणाधीन सुविधांच्या कार्यान्वयन आणि देखभालीकरता पी पी पी अर्थात सार्वजनिक -खाजगी भागीदारी तत्वावर प्रदान करते. पर्यटन मंत्रालयाने ट्रॅव्हल फॉर लाईफ उपक्रम सुरू केला आहे.
देशाचा समृद्ध वारसा आणि संस्कृती याविषयी नागरिकांमध्ये जागृती व्हावी, त्यांच्यामध्ये राष्ट्राबद्दलचा अभिमान आणि आपलेपणा निर्माण व्हावा आणि नागरिकांना देशात व्यापक स्वरूपात सर्वत्र पर्यटन करण्यासाठी उद्युक्त करण्यासह पर्यटकांची संख्या वाढवणे आणि स्थानिक अर्थव्यवस्थेचा विकास आणि स्थानिक पातळीवर रोजगार निर्मिती करण्याच्या उद्देशाने पर्यटन मंत्रालय, देखो अपना देश उपक्रमाअंतर्गत वेबिनारचे आयोजन करत आहे.
पर्यटन क्षेत्रात परकीय गुंतवणूक वाढवण्याच्या उद्देशाने भारतातील पर्यटन आणि आदरातिथ्य उद्योगात नियम आणि कायद्यांच्या अधीन राहून स्वयंचलित 100% थेट परकीय गुंतवणुकीला मान्यता देण्यात आली आहे. हॉटेल्स, रिसॉर्ट्स आणि मनोरंजन सुविधांच्या विकासासह पर्यटन बांधकाम प्रकल्पांमध्ये 100% थेट परकीय गुंतवणुकीला परवानगी आहे.
संस्कृती, पर्यटन आणि विकास आणि ईशान्य विभाग विकास मंत्री जी. किशन रेड्डी यांनी आज लोकसभेत एका लेखी उत्तरात ही माहिती दिली.N.Chitale/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
राष्ट्रपती कार्यालय
राष्ट्रपती भवन, राष्ट्रपती भवन संग्रहालय आणि चेंज ऑफ गार्ड सोहळा पुढील आठवड्यापासून जनतेला पाहण्यासाठी पुन्हा खुला होणार
कोविड-19 मुळे राष्ट्रपती भवन आणि राष्ट्रपती भवन संग्रहालय संकुलाची जनतेसाठी 1 जानेवारी 2022 पासून बंद करण्यात आलेली सफर आणि चेंज ऑफ गार्ड सोहळा पुढील आठवड्यापासून पुन्हा सुरू होणार आहे.
राष्ट्रपती भवन संग्रहालय संकुल 8 मार्च 2022  पासून जनतेला पाहण्यासाठी खुले होईल.राजपत्रित सुट्ट्या वगळता मंगळवार ते रविवार  हे संग्रहालय संकुल खुले राहील. पूर्व - नोंदणी केलेल्यांना निश्चित कालावधीच्या चार निर्धारित वेळांमध्ये प्रति स्लॉट 50 अभ्यागतांच्या कमाल मर्यादेसह संग्रहालयात परवानगी दिली जाईल. नेमून दिलेल्या निर्धारित वेळा सकाळी 9.30 -सकाळी 11,सकाळी 11. 30 - दुपारी 1 , दुपारी 1.30 - दुपारी 3 आणि दुपारी 3. 30 - संध्याकाळी 5 वाजेपर्यंत असेल.
जनतेला 12 मार्च 2022 पासून राष्ट्रपती भवन पाहता येईल. प्रत्येक शनिवार आणि रविवारी  पूर्व नोंदणी केलेल्यांना निश्चित करण्यात आलेल्या कालावधीच्या सकाळी 10, 30- 11.30 , दुपारी 12. 30-1.30 आणि दुपारी 2.30 ते 3.30 या तीन स्लॉट्समध्ये कमाल 25 अभ्यागतांच्या मर्यादेसह हा दौरा करता येईल. नव्याने विकसित केलेले आरोग्य वनम देखील राष्ट्रपती भवन सफरचा भाग असेल.
12 मार्च 2022 पासून प्रत्येक शनिवारी  सकाळी 8.00 ते 9. 00 या वेळेत चेंज ऑफ गार्ड सोहळा होईल.
राष्ट्रपती भवन, राष्ट्रपती भवन संग्रहालय आणि चेंज ऑफ गार्ड समारंभ पाहण्यासाठी http://rashtrapatisachivalaya.gov.in/rbtour/ येथे ऑनलाइन नोंदणी करता येईल.
पेयजल आणि स्वच्छता मंत्रालय
स्वच्छ भारत अभियानाअंतर्गत दहा नवी ठिकाणे
(नवी दिल्ली, 12 जून 2018
स्वच्छ भारत अभियानाअंतर्गत स्वच्छ आयकॉनिक ठिकाणांच्या तिसऱ्या टप्प्यामध्ये दहा नव्या ठिकाणांचा समावेश करण्यात आला आहे. यात आंध्र प्रदेशातले रघुवेंद्र स्वामी मंदिर, पश्चिम बंगालमधला हजारद्वारी पॅलेस, हरियाणातले ब्रम्ह सरोवर मंदिर, उत्तर प्रदेशातले विदूर कुटी, नागवासुकी मंदिर, उत्तराखंडमधले माना खेडे, जम्मू-काश्मीरमधला पॅगॉग तलाव, मणीपूरमधले इमा केठाल/बाजारपेठ, केरळमधले सबरीमाला मंदिर, उत्तराखंडमधल्या कानवाश्रमाचा समावेश आहे.
या प्रकल्पांसंदर्भात पेयजल आणि स्वच्छता मंत्रालय संबंधित राज्य सरकारं आणि स्थानिक प्रशासनाशी समन्वय साधण्यात आला आहे. आयकॉनिक ठिकाणांच्या पहिल्या आणि दुसऱ्या टप्प्याअंतर्गत निवडण्यात आलेल्या 20 ठिकाणी, विशेष स्वच्छता विषयक कामे आधीच सुरू करण्यात आली आहेत.
N.Sapre/N.Chitale/P.Kor